Verdingas
Verdingas (angl. Worthing) – miestas Jungtinėje Karalystėje, pietų Anglijoje, Vakarų Sasekse, prie Lamanšo sąsiaurio. Įsikūręs Pietų žemakalniuose, 16 km į vakarus nuo Braitono. Yra anglikonų Šv. Pauliaus bažnyčia (įk. 1812 m.), Kristaus bažnyčia (1843 m.), Šv. Andriaus bažnyčia (1882 m.), katalikų Šv. Angelų Marijos bažnyčia (1864 m.), neogotikinė Goringo pilis (1798 m.). Yra geležinkelio stotis. Verčiamasi turizmu, paslaugomis.